b'\n_START_ARTICLE_\nLolo (jalkapalloilija)\n_START_SECTION_\nUra\n_START_PARAGRAPH_\nLolo on Sevillan junioriakatemian kasvatti. Vuonna 2002 h\xc3\xa4n aloitti ammattilaisuransa Sevillan reservijoukkueesta, jossa h\xc3\xa4n pelasi seuraavat kuusi kautta._NEWLINE_Kaudella 2007\xe2\x80\x932008 h\xc3\xa4n p\xc3\xa4\xc3\xa4si tekem\xc3\xa4\xc3\xa4n ensiesiintymisens\xc3\xa4 Espanjan p\xc3\xa4\xc3\xa4sarjassa, pelattuaan kaksi ottelua maaliskuussa 2008. Aikaisemmin vuoden 2007 joulukuussa h\xc3\xa4n teki ensiesiintymisens\xc3\xa4 Sevillan edustusjoukkueessa Mestarien liiga -ottelussa Slavia Prahaa vastaan. Lolo vietti kuitenkin suurimman osan kaudesta Sevillan reservijoukkueessa, joka nousi kauden j\xc3\xa4lkeen Espanjan toiseksi korkeimmalle sarjatasolle._NEWLINE_Kaudeksi 2008\xe2\x80\x932009 Lolo lainattiin naapuriseura M\xc3\xa1lagaan, joka palasi p\xc3\xa4\xc3\xa4sarjaan kahden vuoden tauon j\xc3\xa4lkeen. H\xc3\xa4n pelasi kauden aikana p\xc3\xa4\xc3\xa4osin puolustavana keskikentt\xc3\xa4pelaajana ja onnistui maalinteossa kolmesti._NEWLINE_Kes\xc3\xa4ll\xc3\xa4 2009 h\xc3\xa4n palasi kasvattajaseuraansa ja teki uuden vuoteen 2011 asti ulottuvan sopimuksen. 10. huhtikuuta 2010 h\xc3\xa4n teki ensimm\xc3\xa4isen maalinsa Sevillassa vanhaa seuraansa M\xc3\xa1lagaa vastaan.'